**OB Zabok i bolnica hrvatskih veterana**

**Služba za kirurgiju**

**Pročelnik kirurške službe Zdravko Zelić, dr. med., spec. opće kirurgije**

**i subspecijalist abdominalne kirurgije**

**Obavijest bolesniku o operacijskom postupku**

**OBJAŠNJENJE I PISMENI PRISTANAK BOLESNIKA NA OPERATIVNI ZAHVAT -**

**OBOSTRANA ORHIDEKTOMIJA**

**Opis postupka**

Obostrana orhidektomija znači odstranjenje tkiva oba testisa (najvećeg proizvođača muškog spolnog hormona testosterona) radi liječenja raka prostate koji je metastazirao i hormonski ovisan. Zahvat se provodi pod općom ili lokalnom anestezijom. Dva mala operativna reza se učine u području mošnji. Svaki testis se oslobodi od ovojnica te se tada vadi kroz ranu. Otvara se kapsula testisa te se izvadi tkivo koje proizvodi hormone. Zašije se kapsula testisa te se svaki od testisa vrati u svoje ležište. Svako krvarenje se zaustavlja i rana se zatvara.

**Prednosti**

Ovom metodom praktično se postiže trenutno smanjenje razine serumskog testosterona, bez većih nuspojava.

**Mogući rizici postupka**

Ovdje su navedeni uobičajeni rizici. Osim toga mogu postojati i neki neuobičajeni rijeđi rizici koji nisu ovdje navedeni. Ako imate bilo kakvih pitanja obratite se svom urologu. Ako je potrebna anestezija tijekom zahvata možete imati nuspojave zbog primijenjenih anestetika. Uobičajene nuspojave su osjećaj omamljenosti, mučnina, povraćanje, osip i opstipacija. Detaljnije informacije ćete dobiti od anesteziologa.

**Specifični rizici**

Rana se može inficirati, što je popraćeno crvenilom, bolovima, oteklinom, a povremeno i iscjetkom. U tom slučaju bi mogli biti potrebni antibiotici.

Nakon ove operacije stanje je nepovratno.

Moguće je krvarenje unutar skrotuma nakon operacije, koje može stvoriti skrotalni hematom ili krvni ugrušak. Tijekom slijedećih tjedana će se hematom povlačiti ili će, u slučaju da je hematom velik, biti potrebna daljnja operacija.

Moguća je pojava neosjetljivosti u području operativnog ožiljka tijekom nekog vremena; stanje bi se trebalo eventualno poboljšati.

Moguće da će biti određenih poteškoća prilikom mokrenja a možda će mi biti potrebno staviti privremeno urinarni kateter.

Princip operacije je smanjenje testosterona u krvi, što uzrokuje smanjenje želje za seksualnim aktivnostima.

Biti ćete impotentni nakon operacije.

Moguće je zatezanje u prsima i oticanje bradavica jedno vrijeme. Moguće je da dobijete napade vrućine (“valunge”).

Nećete biti sposobni začeti vlastitu djecu u budućnosti.

Neki od gore navedenih rizika su češći u pušača, pretilih, dijabetičara, osoba sa povišenim krvnim tlakom i osoba sa bolesnim srcem.

**Zamjena za preporučenu operaciju**

Ukoliko se radi o metastatskom raku prostate koji je hormonski aktivan alternativna metoda liječenja je subkutana aplikacija LHRH agonista kojim se postiže tzv.kemijska kastracija.

**IZJAVA BOLESNIKA**

Svojim potpisom potvrđujem da sam na meni jasan i razumljiv način upoznat/a s mojim zdravstvenim stanjem, preporučenim postupkom liječenja, vrstom odabrane anestezije, mogućim kontraindikacijama i rizicima samoga postupka uključujući i rizike koji su specifični s obzirom na moje zdravstveno stanje kao i činjenicom da je uspjeh liječenja varijabilan i da ovisi o nizu čimbenika. Na sve svoje dodatne upite sam dobio/la potpunu informaciju od strane liječnika te u cijelosti preuzimam rizik liječenja navedenim postupkom.

Sukladno članku 16. Stavak 3. Zakona o zaštiti prava pacijenata (“Narodne novine broj 169/04), izjavljujem da slobodnom voljom utemeljenoj na potpunoj obavIještenosti, prihvaćam preporučeni postupak.

Ime i prezime bolesnika/skrbnika: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Potpis bolesnika/skrbnika: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Potpis liječnika: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Datum: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_